L 257/8 Den Europæiske Unions Tidende 4.8.2004 KOMMISSIONEN KOMMISSIONENS BESLUTNING af 3. juni 2004 om anerkendelse af, at den maltesiske database for kvæg er fuldt operationel (meddelt under nummer K(2004) 1964) (Kun den engelske udgave er autentisk) (EØS-relevant tekst) (2004/588/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til akten vedrørende Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse, særlig artikel 57, og ud fra følgende betragtninger: (1) Malta har anmodet om, at den database, som udgør en del af den maltesiske ordning for identifikation og regi- strering af kvæg, jf. Europa-Parlamentets og Rådets forordning (EF) nr. 1760/2000 af 17. juli 2000 om indførelse af en ordning for identifikation og registrering af kvæg og om mærkning af oksekød og oksekødspro- dukter og om ophævelse af Rådets forordning (EF) nr. 820/97 (1), anerkendes som fuldt operationel. EU har taget Maltas anmodning til efterretning og udtalt, at anmodningen skulle behandles i henhold til de rele- vante førtiltrædelsesprocedurer. De maltesiske myndigheder har fremlagt relevante oplys- ninger, der blev ajourført den 25. marts 2004. De maltesiske myndigheder har forpligtet sig til at forbedre databasens pålidelighed ved bl.a. at sørge for, i) at der træffes yderligere foranstaltninger, herunder kontrolforanstaltninger, for at sikre overholdelse af brugerens frist på højst syv dage til meddelelse af fødsler og dødsfald, ii) at der træffes yderligere foranstalt- ninger til øjeblikkelig korrektion af fejl eller mangler, der opdages automatisk eller som følge af kontrol på stedet, iii) at hændelsesdatabasen styrkes, ved at der udvikles et automatisk alarmsystem, der kan påvise mangler ved og overtrædelse af restriktive foranstaltninger, iv) at medde- lelser om præmier indlæses i databasen og anføres på dyrepas, og v) at der træffes foranstaltninger for at sikre, at kontrol af identifikation og registrering af kvæg foregår i overensstemmelse med Kommissionens forordning (EF) nr. 1082/2003 ). De maltesiske myndigheder har forpligtet sig til at gennemføre disse forbedringer senest den 30. april 2004. På baggrund af ovenstående bør den maltesiske database for kvæg anerkendes som fuldt operationel — VEDTAGET FØLGENDE BESLUTNING: Artikel 1 Den maltesiske database for kvæg anerkendes som fuldt opera- tionel fra den 1. maj 2004. Artikel 2 Denne beslutning er rettet til Republikken Malta. Udfærdiget i Bruxelles, den 3. juni 2004. På Kommissionens vegne David BYRNE Medlem af Kommissionen () EFT L 204 af 11.8.2000, s. 1. Ændret ved tiltrædelsesakten af 2003. (?) EUT L 156 af 25.6.2003, s. 9. Ændret ved forordning (EF) nr. 499/2004 (EUT L 80 af 18.3.2004, s. 24).